بسم الله الرحمن الرحيم من يهده الله فلا مضل له ومن يضلل فلا هادية له واشهد ان لا اله الا الله وحده لا شريك له واشهد ان محمدا عبده ورسوله صلى الله عليه واله وسلم
اللهم صلي على محمد وازواجه وذريته وال بيته كما صليت على ال ابراهيم انك حميد مجيد وبارك على محمد وازواجه وذريته وال بيته كما باركت على ال ابراهيم انك حميد مجيد. اما بعد فان اصدق الحديث كلام الله تعالى
واحسن الهدي هدي محمد صلى الله عليه واله وسلم وشر الامور محدثاتها وكل محدثة بدعة وكل بدعة ضلالة وكل ضلالة في النار فبادئ ذي بدء كان لنا بعض اخوانا اه بيقول اه انه في الاربعاء الماضي
كان قد ارسل آآ ورقة بيقول فيها ان ندعو لامه واما في هذا الاربعاء فقد توفيت بالامس. فنسأل الله عز وجل ان يغفر لها ويرحمها. وان يعافيها ويعفو عنها. وان يكرم نزلها
ويوسع مدخلها ويغسلها بالماء والثلج والبرد. اللهم ان كانت محسنة فزد في حسناتها. وان كانت مسيئة فتجاوز عن زلاتها وسيئاتها اللهم جاف الارض عن جنبها وامي وامهاتكم وموتى المسلمين. جزاكم الله خيرا. سانيا الاخوة بقى لا يرسلوا اسئلة
عشان النهاردة في عندنا فرح اخونا محمد فعايزين نخلص الدرس كده سريعا ونشهر عقدهم فمش هيبقى فيه وقت للاسئلة في الحقيقة الا السؤال ده بس هو فلت بيقول السلام عليكم ورحمة الله وبركاته. آآ احبك الله وعليكم السلام ورحمة الله وبركاته
بيقولوا المراقبين بيغششوا الطلبة فنعمل ايه اه طبعا هو المراقب هو اللي هيحمل الاسم. المراقب اللي بيغشش اصل فيه فرق بين ان المراقب يفتح على الطالب يعني اقابل الطالب مسلا مش فاهم الكلمة دي مش عارف بس عايز اقول له حتة كده. مسلا تمشيه سؤال واحد انما انه ييجي يكتب له الامتحان على
او الكلام ده ما هي دي مشكلة ان احنا النهاردة مهندس بني عمارة وقعت. وبعدين الطبيب اللي نسي الفوطة في بطن العيان ونسي ده ما عندوش دربة لا عملي ولا نزري. فما هواش فاهم النهاردة بقت موضة المسكنات. ونسأل الله عز وجل ان
اشفي مرضانا ومرضى المسلمين. اي حد بيجي له يقول له عندي اي حاجة لا يلتفت يكتب له اسمه مسكن يجي له يقول له ما نفعش يكتب له مسكن اقوى ويحصل انفجار في الزايدة والتسمم في الدم الكلام ده كله بيحصل لانه بيقعد بياخد في مسكنات والمرض زي ما هو. وبالتالي مش عايز يشخص
ليه؟ لانه مش دارس ما هو نجح طبعا مش كلهم بالشكل ده والا فهناك طبعا الناس الافاضل اللي زاكروا يعني وجدوا لكن اقصد اقول ان احيانا مسألة الغش دي بتطلع الناس
بالشكل ده. فده في الحقيقة فساد. فساد لامة برمتها. اه وكمان هو مناقد للعقد اللي بينه وبين وزارة التربية والتعليم يعني هم لما قالوا له انت تقف هنا تراقب على الطلبة؟ قالوا له ما تغشش حد. والمسلمون عند شروطهم وده شرط صحيح ولا شرط مش صحيح
ده شرط صحيح يعني الراجل اللي بيخش يقول للاخت اكشفي النقاب مسلا وعنده مدرسات لا ده ما يبقاش شرط صحيح. انما اجيب المدرسة اقول لها خشي اتأكدي لي هي دي
واحدة ست ولا راجل داخل في الموضوع ولا في ايه؟ ممكن يبقى كده ويبقى ده شرط صحيح انما انه يشترط ان في راجل وهو اللي يقف يكشف عنهن ده ما هواش صحيح
انما ده شرط صحيح كل شرط ليس في كتاب الله فهو باطل. لا ده شرط في كتاب الله عز وجل. لا يضاد ولا يحاد. ان الطالب ما يغشش. وهو ده اصل الذي يتكئ على
ديننا في الاجازة. يقعد الطالب يسمع ويروح مدي له اجازة. ما يديلوش اجازة الا لما يتأكد من دينه ومتانته وقراءته وعمله الى غير ذلك طب الطالب بقى اللي بيغش؟ هذه بضاعتنا ردت الينا
يعني ما يضرك طب هو غششني وحصل ما يضرك. طب ما اغشش؟ لا اغش ازا نعوز بالله من الغش يعني اقصد من هزا المصطلح. كتب لي على السبورة الكلام ده واوضحه خلاص ما فيش مانع كده هو فتح عليك
لكن انت في نفسك اوعى تنتهي المهنة وانت مش متقنها انك يعني انتم واخدين بالكم يا اخوانا يعني انا مسلا لما اجي ابص على السبورة كده الاقيه في في احيانا
ده احنا كده مش هنجوز محمد ولا هنقول حاجة. اصل في احيانا مواد بتلاقيها كلها كلام مش بتاع المادة. ولزلك مسلا كنت نيجي يعني انا كنت اسمع والدي آآ ربنا يطيل بقاءه بخير ويختم له ولابائنا جميعا بخاتمة السعادة. كان بيقول لي يا ابني انا انا كنت رئيس قسم في اللي في الشركة كان بيجي
مهندس لسه متخرج وهو واقف انا اعلمه. مع ان هو آآ اعدادية. طب ازاي المهندس بيجي انت تعلمه؟ لانه ما عندوش عملي واخد واحيانا بيبقى النزر اللي هو خده كمان مش مطابق للواقع يعني حاجات محن كده كبيرة اوي اوي. بخلاف بقى هم في الخارج اللي قعد يصدر لك ويعمل لك المنهج التعليمي هنا
هو في الخارج ما عملش كده يطلع المهندس ده صنايعي. يعني قبل ما تقول له انت بشمهندس تقول له انت صنايعي. فالقصد ان فيه اشياء بتبقى حواشي كده يملى بها دماغك
مسلا فالحاجات دي ممكن متأسرش قوي عن الصنعة متأسرش قوي مسلا عليا كراجل متخصص في باب كزا في الطب مسلا فخلاص يعني انا عايز اقول بس ان انت تحزر انك تفتح على نفسك آآ المسألة تمشي تسلك معك يعني ممكن انما اوعى تمتهن مهنة وانت غير متقن لها
فالاسم والله اعلم هيكون في المسألة دي من آآ من نصيب صاحبنا اللي بيغشش مش اللي بياخد لا زلنا ايها الاخوة في الكلام عن طلب العلم وهو موضوع ذو شجون وانا اذكرك ان من اصولنا طلب العلم
الاصول الاخ الملتزم طلب العلم. وكنا قد تحدثنا عن معاناة طلبة العلم من اجدادكم. وانا لا زلت الفكرة لها آآ يعني لها ايه الكلمة دي لها مرادف. اني اقول بدل ما اقول معاناة او العلو الهمة مش كده؟ علو همة
في السهر علو همتهم في تحمل الفقر. ما انا مش عايز اقول علو الهمة بصراحة. عايز اقول معاناتهم علشان اكون من جملة ما صدقتك به اكون بصدقك القول المسألة مش مش لزيزة جدا. لأ ده انت هتسهر وتتعب وتحس ان كسير بيقول ايه حياتي معنى يقول لا زال
اصبحوا يناولوا وهو بيألف الكتاب الجامع بتاعه. لا زال مصباح النور يروح ويجي يروح ويجي حتى زهب ببصره ولعل الله عز وجل ان يرزقنا آآ اخاه كان يقول لعل الله عز وجل ان يبدلني به الجنة او قال كلمة نحوها
المسألة فيها معاناة فيها شدة. زكرنا ابو حاتم الرازي كان هيموت. والناس اللي معه. لكن هزا الامر ازا بزلت فيه وجدت طعمه زي ما قلت لك كده لما قالوا ابو بكر ابن عياء او قال غيره قال ما رأيت آآ العلم يوضع الا عند من له
وشرف وله عز وله هيئة. فقالوا فما بال الاعمش كان له هيئة الاعمش قال لو رأيتم سفيان السوري وذكر واحدا اخر وهما وهما اه يتنازعان على من يحمل اللحم منه وهو يمتنع عنهما لعلمتم انه لا يحوز
هزا العلم الا شريف. بعد كده تقطف السمرة. بل وانت في اسناء الطريق ربنا سبحانه وتعالى يهدئك. بهزه المبشرات. انما عشان كده انا عايز بس احط كلمة معاناة جريا على سنن رسول الله صلى الله عليه وسلم. لما بايعهم يوم العقبة خلاص حنمنعك مما
منه ابناءنا ونساءنا ونقول طيب هنعمل في النهاية هيبقى ايه؟ مازا لنا وهو مهاجر في السكة؟ قال له سراقة ابن ما لك ايه قال له ارجع ولك سوار كسرى. مش كده؟ بل في رواية قال اكتب لي فكتب له. عشان كده جاء بالكتاب وقال لسيدنا عمر اهو. النبي
وقايل لي ان ده سوار كسرى بتاعي طب لما توصل المدينة ويكون لنا دولة وشوكة لا يستطيع النبي صلى الله عليه وسلم ان هو يبشرهم بمثل هذا لا يستطيع. بل كان يبشر العرب وهو في مكة تحت وطأة العذاب بمثل هذا يقول يا ايها
يا معشر قريش قولوا لا اله الا الله اني لاعلم كلمة لو قلتموها ملكتم العرب والعجم. فيقولون وما هي؟ فيقول لا اله الا الله يا عم احسن اسمعوا ده صوتهم واصل لحد هنا
انت واخد بالك؟ آآ فكان النبي صلى الله عليه وسلم في مكة يذوق سوء العذاب ومع زلك قالوا له فما لنا هناخد ايه؟ قال الجنة. ما عنديش حاجة تاني. ده بقى الحقيقة يا اخواننا. الحقيقة اللي لازم نواجه بها انفسنا. في احيانا بعض
اشياء كده لازم هتتعب لن تبلغ المجد حتى تلعق الصابرا. جزاك الله خيرا ارجو رفع الصوت كثيرا الصوت لم يصل للنساء واضحا. فعشان كده بنستخدم لفظ معاناتهم يا اخوانا. معاناة
هتجد معاناة لكن زي ما زكرنا عن اه ابن الجوزي بيقول ايه؟ كانت احلى وذقت المرار وكان احلى عندي من العسل ذكرنا انهم وجدوا شدة في الفقر. وكيف انهم كانوا يعانون الفقر يسيل
على كتاب لا يستطيع ان يأتي به وكيف انهم باعوا كل شيء لديهم لاجل لاجل طلب العلم وقلنا ان ده يا اخوانا صحة الهدف ويعني وضوح الهدف وصحة السير ده في كل شيء عندك. حتى كنا بنضرب مسل كسيرا ما اردده بتاع طالب السانوية العامة. اللي طلع دكتور طلع دكتور ازاي؟ كل شوية يتخيل نفسه بالبالطو. فطلع دكتور
اللي حفز القرآن حفزه ازاي كل شوية يبص لزورة الناس. وهو ماشي في سورة البقرة. معقول يبقى هزا الكتاب كله بين جوانحي. معقول انا احوز الوحي كله بين جوانحي انا اقف اسمع كده واستشهد بالقرآن اقول كده القرآن كده واتمتع به حفظا. مش لازم مصحف ومش لازم آآ ده حمله هزا الشوق
وضوح الهدف اللي هو خلانا بقى لما زكرنا سلمان الفارسي قلنا انه قال فكان عندي غنيمات وبقرات فقلت لبعض التجار كانوا يذهبون الى المدينة فقلت لا الى وادي القرى فقلت لهم تحملوني على ان اعطيكم بقراتي وغنيماتي. كل حاجة كده
الهدف واضح عايز اقابل النبي عليه الصلاة والسلام عشان كده لما اقابله هدي خلاص فالقت عصاها واستقرت بها النوى يبقى خلاص قعد بقى استريح. وضوح الهدف عشان كده بنقول انت مازا تريد من العلم حياتي ان شاء الله في الايه؟ في اداب طالب العلم لما بنتكلم عن الاخلاص
لا يصلح طلب العلم الا لسهران. قاعدة اهي وزنك ايه وهيئتك ايه؟ الانسان يا اخوانا اللي آآ يكون عند الله عز وجل بما بزل قال النبي صلى الله عليه وسلم يؤتى بالرجل البدين يوم القيامة فيوضع في الميزان فلا يزن شيئا
وصدق من قال من بعض اصحاب اللسان كان يقول حينما نمشي على جداري على عجين جدار امتنا فلا نؤثر فيه. يمشي على العجين ما يعملش بصمة برجليه. امتى؟ قال حينما ننظر الى الى اوزاننا
بعقيدتنا واوزاننا في فقهنا واوزاننا في عبادتنا. عندها بقى نشوف هنمشي هتغرز ولا هتمر على حائط الامة تبني الامة دون ان تهدم شيئا. هتعمل ايه؟ وزنك ايه؟ كيف ستزن يوم القيامة؟ وزنك
بازلك انا والله يا اخوانا قصة سلمان الفيروسي دي مفعم بها جدا. مفعم للغاية. رجل جاء من بلاد نائية من قلب ايران ان لم يكن من اواخر ايران من شف منين بلسان غير عربي. وقوم لا يعرف عنهم شيئا حتى طباع الناس
ما يعرفهاش ده بيقول ابويا حبسني. ابوه بيحبه جدا راح حبسه في اوضة. حتى طباع الناس واللف والدوران واللوع والغيبة والنميمة الكلام ده. ومع زلك واجه كل هزه الصعوبات لاجل ان يصل الى ايه البذل ده؟ ما كانش
عنده اي تردد انه يبذل كل شيء. عشان كده صار له شأن النهاردة بس كت قاعد قاعد افكر كده اقول يا ترى لو خرج علينا المعتزلة بالهجمة التي حدثت لاسلافنا. وهؤلاء قوم اصحاب لسان
يعني انت مش هتنتصر على عدوك لما تقعد تشتمه ده مش في حد زاته نصر انما انت تعرف مقدراته ايه وتتحدس على هزا النحو. المعتزلة دول اصحاب لسان ممكن يكلمك يعني حتى الذين درسوا
طرفا من علم الكلام زي مسلا جمهور من علماء الاحناف. لما تيجي تقرا له تحس انت منتاش فاهم. مع انه ده راجل سني مش على بدعة يعني لكن بتحس ان ما انتاش فاهم كلام عويص جدا. الكتاب مسلا زي المهزب لابو اسحاق الشيرازي لما تيجي تقراه حاجة صعبة جدا
الله! فما بالك لو كان مبتدعا! يعني عنده اصل اللف والدوران اصل بقى عنده. ده هيأسر معك هيعمل ايه ؟ فبيقول لو خرج هؤلاء القوم لما خرج هؤلاء القوم كان ينبري
الواحد بس الواحد فقط من علماء اهل السنة فيكسح نازح ماءهم يردوهم كلهم لوحدهم. واحد بس. ليه ؟ اصله كان عنده صدق في طلب العلم. احنا لما زكرنا قبل كده الغزالي يمكن لما تزكر المعتزلة والرأي
بصدر الذين يذكرون هنا الغزالي صاحب الاحياء. تهافت الفلاسفة ورده على المناطق الرجل عمل آآ يعني حاجة مع مع انه زي ما بيقول الزهبي ابتلعهم فما استطاع ان يتقيأهم. اسروا عليه في دراسته. لكن عامل معهم آآ مجهود قيم
اذكروا التاريخ. هذا الرجل كان لا زال شابا. عمل كتاب المستشفى بتاع وصول الفقه. ابو المعالي الجويني شيخه قال لم فعلت ذلك هلا انتزرت حتى اموت؟ خلاص انت خلصت ما بقاش لي انا كلام بقى عند الناس. كان بيطلب ايه ده ؟ هو ده البزل يا اخوانا يبقى عندك بزل. فمن جملة
اليقظة. مما عاناه اجدادك من طلبة العلم يا طالب العلم سهروا الليل. لا يعرف العلم لأ لا يعرف السير الى الله الا من كان له من الليل حظ مشي الليل خالد رضي الله عنه لما استدعاه ابو بكر رضي الله عنه وارسل اليه قال يا خالد ادرك اخوانك
فانهم يعالجون حربا صدوما كؤودا. الروم جالهم جم بكل قوتهم فانهم يعالجون حربا صدوما كؤودا. راح طلع يجري عشان يدركهم خالد فقطع مسافة تقطع في شهر او نحو في خمس تيام
كان يمشي الليل والنهار. في ايام منهم بقى ما كانش بيقعد خالص. ما كانش بينزل عن الفرس الا لصلاة ينزل يصلي يركع الركعتين ويروح قايم راكب وده ركوب فيه معاناة يعلمه اللي يركب فرسه ويعرف الكلام ده
ومع زلك قيل له لو اصبحت في مكان كزا وكزا نجوت والا هلكت. انت واللي معك فلما اصبح قيل له ان اية زلك شجرة كقاعدة الادمي. شجرة شكلها زي مقعدة الانسان
فاخذ خالد يبحث عنها والمكان ده ايه؟ شف ابن كثير بيقول لك ايه بيقول لك كان فيه غبار وما حدش كان شايف حاجة. دي ارض ايه دي اللي مشيها شف ازاي الناس تقابل الاهوال! هو صاحب الهمم كده! صاحب الهمة ده يدخل في اي امر. ما يضره
امبارح كنت بقرأ عن عالم اسمه عطاء بن سعد الفقاعي. الفقاعي ده بيبيع آآ شراب كده بيعمل فقاقيع كده فوق فعشان كده بيسموا اللي بيبيعوا فقاعي. ده تلميز شيخ الاسلام ابي اسماعيل الانصاري. الراجل ده جلدوه لاجل شيخه
جلدوه لاجل شيخه. فلما بلغوا ستين جلدة جابوه راحوا نايمين على وشه كده وراحوا جالدينه. فلما بلغوا ستين جلدة ستين جلدة ده يعني ده يعني كده اتقطع. فلما بلغوا ستين جلدة ان ترى الجلادون واقفين من بعض كده هم كم؟ ستين ولا
خمسين ولا اربعة وخمسين ولا عارف قال لهم ايه؟ فالتفت اليهم وقالوا خذوا بالاحوط واجعلوها خمسين. تخيل فلما انتهوا من جلده جاء وهو يلعق جراحه. دخلوه بقى في الحبس وهو بقى ايه مالي الدنيا دم
فحبسوه مع نساء فقام وتحامل على نفسه ووجد تروسا ترسل البتاع اللي بتصد به ده وجد تروسا فتحامل على نفسه رغم شدة الم الضرب سم حمل هزه التروس ووضعها رصهم فوق بعض كده وعمل بينه وبين النساء حاجز. مع انه مش قادر يرفع ايده. ثم
قال نهى النبي صلى الله عليه وسلم عن الخلوة. ايه الهمم دي يجلد احمد بن حنبل ويكبر ويصلي. قيل له تصلي وجرحك يثعب دما؟ قال صلى عمر. اهو دا وانت لسة فاكر الاثار؟ دي ضربات
قد تنسي كل حاجة الواحد ممكن تقول له يعني اسمك ايه ما يفتكرش ؟ صلى عمره وجرحه يثعب دما. ابو محمد النيسابوري بيغرق بص فقال رأيت الشمس تغرب قلت والعصر عصر ده انت بتغرق. وموج البحر وانتم عارفين السفن اللي غرقت والكلام ده. الناس اللي كانوا بيتحدسوا كان بيحدسوا
عن اهوال يقول لك حاجة كده كأن عزاب يوم القيامة. من شدة ما رأينا من البحر ومع زلك يروح منغمس في الماء ويطلع اه ده يا اخواننا الانسان صاحب الهمة صاحب العمل. فلما اصبح خالد رضي الله عنه قالوا له اما ان تهلك وان اصبحت عند هزه الشجرة طب التمسوها ما شافوهاش في الاول
يا جماعة التمسوها. راح الراجل اللي كان بيدل له الدليل اللي كان واخده معي يمشيه في الصحرا وضع يده على راسه وقال هلكنا والله. ما هي دي ارض ما حدش دخلها قبلنا
خلاص روحنا كده في داهية ولا زال خالد سابت الجأش. التمسوها التمسوها حتى وجدها رجل بس من شدة الريح اتاري الشجرة من شدة الريح انكسرت. باقول لك مكان عجيب جدا. الشجرة من شدة الريح اتكسرت فما حدش شافها
الراجل قاعد لقيتها اهو شجرة تشهد تشبه قاعدة الادمي فنظر خالد عندها ولفرح الناس حوله وقال عند الصباح يحمد القوم السرى. ايه الصورة؟ سبحان الذي اسرى واسرى يعني ايه؟ يعني طلع به بالليل
الصورة السير ليلا. فهل عند الصباح يحمد القوم ان طول الليل سهران. فصارت مسلا واولى الناس بهزا المسال الان طلبة العلم تضرب لك ليلة كده وانت قاعد على الكتاب والبحث وتقرأ وتحقق وتقوم تصلي الليل وتدعي الله عز وجل وتبتهل وتتضرع وتمر على ايات القرآن
اللي تشرح صدرك تقوم تصحى الصبح عند الفجر كده تقول عند الصباح يحمد القوم السربة. حينما ترى لك في الناس شأنا ورفعك الله عز وجل قوم تقول عند الصباح يا احمد ما هو الاعمش كان بيقول كده. لو كنت باقلانيا ما احترمني احد ولا احتشمني
ما كانش حد احترمني انما هزا العلم هو الزي جعل لي هيئة. والغفلة ايها الاخوة وانا جاي بس والله تزكرت حديث الغفلة. شف العلاقة بين النوم والغفلة. يا ناس الرجل النومة فتقبض الامانة من صدره فيظل اثرها مثل الوقت ثم ينام. العلماء بعضهم واحنا قلنا في
الغفلة الكلام ده بعضهم حمل النوم على ظاهره. انه بينام فعلا. والجمع انه نام فاستلب ايمانه استلب ازاي؟ نام على غفلة بل كان النوم من جملة غفلته كان النوم من جملة غفلته. السير ليلا يقربك من الله اكثر من السيل نهارا
دي مخطط بحس الشيخ ابو اسحاق الحويني حفظه الله. بيقول كده. ببحثه بنظره في الاعمال الليلية والنهارية قال السير لن يطوي لك المراحل الى الله اكثر من السير نهارا. فطالب العلم لا يعرف النوم. لا يعرف النوم. دايما كده يقض نفسه في النوم
يفضل ينغزها كده. وعلى زلك كان اسلافنا. بل كان على زلك وصف الله عز وجل. لما وصف المؤمنين قال ايه يا اخوانا؟ قال تتجافى جنوبهم عن المضاجع. بص جافى الرجل لا بلاش احنا بنقول دلوقتي ايه؟ اللهم
في الارض عن جنبها مش كده؟ ام صاحب النبي نسأل الله عز وجل ان يرحمها وامواتنا وموتى المسلمين. شف بتقول ايه؟ جافل يعني ايه جا في الارض ابعد الارض عن جنبها. انعشها في قبرها. اهو ده كزلك تتجافى تتخاصم. يبقى
نام وهو في مضض كده خد النصيحة دي لان انا بس اجمع لك الطرق النصيحة دي نصيحة عصرية في يوم اجتمعت مع شيخنا الشيخ محمد حسان. قلت له يا شيخنا انصحني. وده من الاسئلة اللي اقراها من عيون
وقال طالب العلم للمشايخ ليه؟ اصل المشايخ خدوا فترة وغلطوا غلطات. تتلافاها انت بقى مش كل اللي يغلط هو غلط فيه وندم عليها وصلحها. اقوم انا كمان اغلط غلطته تتلافاه. وقلت له صحن يا شيخنا. والشيخ على يعني على قصر سنه. مش عايز اقول صغر دي
والرجل كبير مز كان صبيا. لكن على قصر سنه كان بقي له على المنبر ما يقرب لعشرين سنة ازا انت عالجت الناس والرجل نشيط في دعوته يعني واجه ده وواجه ده انصحني فنصح نصائح ناجعات منها قال لي وقتك
وقتك قل لي للناس اللي حواليك لاصحابك واهلك وجيرانك قل لهم خدوا اللقمة من بوقي خدوا هدومي وما تاخدوش ساعة ثم انشأ يحدثني عن نفسه قال مكثت في الحجاز ست سنين
عند الشيخ الراجحي وكان الشيخ بيقول كنت انام اضبط المنبه على ساعة معينة وانا خايف لاحسن ما اصحاش الساعة دي. فازبط المنبه على ساعة معينة. انام بيقول لي والله كنت اصحى فزع
قبل قبل يعني زبطوا على الساعة تلاتة مسلا. يصحى مفزوع الساعة اتنين اتنين ونص ليه ؟ يقول لك خايف لاحسن اكون نمت وراح علي الساعة تلاتة. شفت الواحد لما يبقى نايم خايف
شفتم الواحد لما يبقى نايم بيمضغ النوم كان معنا اخ معتكف معنا في سنة من السنين كده والله العزيم يا اخوانا كنت انا بصحيه للصلاة بالليل كنت وانا بصحيه احس ان انا ايه بتاوب ونفسي اخش اقول له طب خدني جنبك. والله العزيم كان يهيأ لي
ان البطانية اما اشيلها من عليه كده بتطلع دخان. نوم بيمضغ النوم. عارف وانت بتصحيه كده؟ نعم يعني تحس انه ناقص مسلا يقول لك ايه شوية ملح. بيمضغ النوم انما فين بقى اللي نايم شف شف بقى بيقول لك ايه يا شيخ نايم وانا
فزع. هو الساعة تلاتة هو المنبه رن ليكون رن وانا ما سمعتش بيقول كان الشيخ الراجحي يقول يا شيخ تعال انا عازمك على الغدا. فاقول له اعزرني انا اسف. ما جئت لاكل وانما جئت لاطلب العلم
فبلغ بقى طبعا حيث تعلمون نفسنا الطلبة ينبروا يترجموا للعلماء يزكروا لنا الاشياء دي حتى ذكر له الشيخ ابن عثيمين رحمه الله قال له ارحل يا مصري. خلاص انت خدت اللي عندي امشي. تقعد في في بلدكم. السهر يا اخواننا الشغل
تتجافى جنوبهم عن المضاجع ده زكر ده لفز قرآني. لفز عربي مبين واضح تتجافى. ليس بينهم وبين المضجع كنقابة بتاع بعض السلف كان يأتي الى فراشه فيضع يده عليه يقول والله انه للين
والله انه لجيد والله انه لوثير متنجد حلو وزي الفل. والله لا لا قاق جنبي الى الصباح ثم يطويه ويقوم يصلي. والله ما انا نايم. مش معنى زلك انه يقول لك اسلخ نفسك من مقتضياتها. لأ هتنام يعني
بس حاول كده ان لما انام بقدر كل شيء عندي من ضبط. تعرفوا سر نجاح الشيخ ابن باز ايه؟ الشيخ ابن باز آآ ده حدس ضجة نقطة من النقاط المحطات الكبيرة جدا اللي لازم تقف عندها. الشيخ ابن باز ده رحمه الله. الشيخ ابن
كان بعض الذين يترجمون له يقول كان الرجل اذا جاءه يقول انا عندي عقيقة يعني اريدك انك تجلس فيها يقول ائتني في العام الماضي شهر كزا الساعة كزا في يوم كزا. كأنه يبالغ شوية يعني يبالغ في الكلام شوية كان عايز يقول ان الشيخ من ضبط جدا. ولزلك يا اخواننا لما مات سمعنا ان في اتناشر عالم
دخلوا على الدفاتر اللي كانت عنده اللي كان آآ بينيها في عمله الحكومي كرجل مفتي البلد دخلوا في عمله اتناشر عالم عشان يفكوا يفهموا هو كان بيعمل ايه مع ما فيه من مراعاية طلبة العلم وعما فيه ازاي اجمع كل الاشياء دي بعد الاستعانة بالله وحسن القصد عشان ربنا يوفقك وقتك وقتك
نزام الوقت ترتيب الوقت الاخوة اللي بييجوا يقول لك والله رتب لي وقتي انت ادرى بنفسك تأخذ من نفسك لنفسك على مهل. بس تاخد من نفسك. فذكر الله عز وجل المجدين اليه انهم
يعرفون بليلهم وبجدهم حتى ازا نام كان جنبه يخاصم الفراش لا يريده. وقال الله عز وجل وبالاسحار هم يستغفرون ده اخر الليل على فكرة دي اجمل ساعة تنام فيها. الاسحار دي في الصيف تبقى ساعة باردة ولطيفة. تقدموا كده يا اخوانا عشان الاخوان كله واقفين
ورا خش شوية وسعوا لاخوانكم وعدوهم. شيل الحصير اللي ورا ده كده شف له مكان للاخوة في ساعة الاسحار دي يا اخوانا في ساعة الصيف تلاقي الليلة كلها لو حتى مسلا ليلة كاتمة كده وما فيهاش هوا وبتاع ساعة السحر دي تلاقي ايه
النسمة بقى عشان كده تلاقي اباءنا يروحوا يصلوا الفجر ويطلع يقعد على باب الجامع يقعد على الرصيف يتمشى. آآ لان ساعة جميلة ساعة فيها كده تبدأ طب وساعة الشتا مش عايز اقول لك بتبقى من اجفى الساعات او من اجمل الساعات نوما. ليه طبعا؟ لان انا خبير نوم اهو شف بقول لك اهو
وانام في الشتا وفي الصيف. ربنا يسترنا واياكم. ماشي؟ ومع زلك ربنا سبحانه وتعالى عنى هزه الساعة. الناس دي ما بتبقاش لا ده بالاسحار يوم يستغفرون ده ده الاستغفار جه بعد الشغل. كان عبدالله بن عمر يقوم من الليل يصلي. ثم اذا اصبح جلس يستغفر. اول ما يخش السحر
يقعد يستغفر وكان يقول وبالاسحار وهم يستغفرون وكانت اسماء رضي الله عنها تصلي وتقول لغلامها انظر اظهر القمر؟ اكتمل ولا استتم نوره؟ في وقت كان يعرفون به فازا اخبرها تقعد تستغفر
رضي الله عنها وزكر عن ابي هريرة رضي الله عنه انه كان يأخذ من الليل لقيام ولمذاكرة حديث فكان قليلا ما ينام من الليل. قليل جدا. عشان يراجع الاحاديس اللي عنده يفضل يستذكر في الحديث ويراجعها. يستزكر في الحديس ويراجع
بل كان حال النبي عليه الصلاة والسلام انه يدرب نفسه على مسألة السهر. والسير ليلا في غزوة الاحزاب يا اخوانا قالوا ايه؟ في غزوة الاحزاب قالوا بقي رسول الله ثلاثة ايام لا ينام. آآ ما حدش يعرف يعملها دي
تلات تيام يقول لك الناس اللي هم الاطباء والعلماء بتوع دلوقتي يقول لك ده يجي له حاجة اسمها غيبوبة النوم. غيبوبة النوم يعني وهو قاعد معه كده يبص راح فصل ويعمل طوله نايم ما حدش هيعرف يصحيه
الا من تمرس يمارس المسألة. فكان عليه الصلاة والسلام مكث في هزه الليلة فعلا زي ما كان يمرس نفسه على الجوع يقوم لما يجي وقت الاحزاب الناس رابطة حجر وهو رابط حجرين وواقف. فيه حجر استعصى علينا انا اكسره لكم
شف لازم تبقى مجهز نفسك كده. فكان عليه الصلاة والسلام في هذه الغزالة بل لما وصفت عائشة رضي الله عنها نومه بوصفها لصلاته. قالت ايه؟ كان النبي صلى الله عليه وسلم يحدث لا كان ينهى عن السمر بعد العشاء. الا ان يحدث اهله ساعة ثم يضطجع ثم ايه
ثم ايه؟ لا ما قالتش يقوم. دي كانت تقول كان يهب اذا سمع الصارخ اهو ده تتجافى بقى الصارخ ده اللي هو مين؟ الديك. كان يهب يعني ايه؟ يقوم مرفوض كده. عليه الصلاة والسلام. اهو ده من الخوف. ايه ده عدى دلوقتي كتير
ولا ايه ؟ ده اللي نفسه اللي بحكي لك عليه عن الشيخ كده. يقوم ينفض ينفض الفراش. قلبه وهو نايم مضطرب هنبقى هيروح من عمره قد ايه وانا نايم لازم يبقى هو صاحب صاحب الشغل كده صاحب الاجتهاد والعمل كده تلاقيه دايما حتى في احلامه يزاحمه تزاحمه
في احلامه في معاناته. الشيخ محمد رشيد رضا انا بتعجب خالص. كل ما نقرا عن حد من المعاصرين اللي هم يعني في الجيل اللي قبل كده يقول لك يا اما التقى مع الشيخ محمد رشيد رضا يا اما انتفع بكتاباته يا اما كان تلميزا له. كان ده برضو نقطة تحول محمد رشيد رضا ده. رحمه الله حاجة عجيبة
وبعدين خلص الرجل من بين فرس ودم. انت عارف كان شيخه محمد عبده والمفروض ان كان يبقى برضه لكن الرجل عصمه الله في جملته. كان له هناته لكن عصمه الله
او في جملتك. الراجل ده لما انا اجي انزر اليه همة عجيبة يا اخوانا تعرفوا لما كان بيعمل المجلة بتاعة المنار ويروح يوزعها. كان بيوزعها ازاي بيقول لك كان ربما لا يجد حمارا اعزكم الله. العربية كارو وعايزين لها حد حمار يجرها. ربما لا يجد حمارا ما فيش امكانية
فكان يجرها بنفسه ويوزعها بنفسه. اشتغل مندوب فضيلة الشيخ فضيلة الشيخ يمسك العربية في ايديه كده ويجرها يلف على البتاع يوزع على الناس ويديهم المجلة بتاعة المنارة كان مهتما بامر المسلمين حتى نغص زلك عليه لا اقول نومه بل نغص عليه حياته
فدخلت عليه امه يوما وقد عرفت منه هذا فوجدته قد القى بخده في كفه. قاعد عامل كده. فقالت يا بني ما لك هل اوزي هل مات مسلم بالصين فانت تحزن عليه؟ ما انا عارفاك. مش ممكن تبقى قاعد مشغول ولا زعلان ولا آآ
الا بسبب هزا الرجل. ولزلك ده انا مش عايز اقول لك ده يعني على قدر الهم يكون اللسان يعني الكلمات تنجح على قدر ما ما اختزل المرء في قلبه منها
شوف عندنا شعراء قد ايه النهاردة شعراء كتير في زمنا في في الواقع اهو الاخوة اللي مهتمين بالموضوع عندنا شعراء كتير جدا. وناس اقويا ولسانه قوي انما مين حسان الصعب
هو النهاردة عبدالرحمن العشماوي صح؟ انت لو قعدت معه يفضل يزكر لك مآسي الناس ويعيط. قالوا له يوما هلا حدستنا عن آآ شعب تاني يعني مش لازم كل الشهر بقى الناس واللي ماتوا والمسلمين ما تقول لنا اي حاجة كده. حاجة غزل حاجة آآ بتاع كلمة كده كلمة كده. حاجة يعني فرفش
فراح عامل لهم قصيدة كاملة. انا مش بتاع كده. لما تبقى ربنا سبحانه وتعالى يعلي الامة ابقى اقول لكم ليلى وسعدا. انما النهاردة لأ. مش هاعمل كده. فتلاقي شعره كده حاجة عجيبة مع ان هناك من هو ارقى منه لسانا
على قدر همك. فالنبي عليه الصلاة والسلام كان اذ ينام يا شيئا يسيرا واكثر الليل قام تهجد ولزلك كان الله عز وجل قد اعده لفرض قيام الليل عليه قيام الليل كان عليه فرضا
في قول بعض اهل العلم فصار فرضا عليه قال ابو بكر رضي الله عنه حينما حمل الامارة والخلافة قال مز حلمت مز حملت الخلافة ما سهوت ولا حلمت حتى ما بسمحش لنفسي ان انا افكر وانا نايم تيجي لي حاجة وما تمنيت ما اقعدش افكر كده واقول والله احنا كنا عاوزين نضرب الجماعة بتوع المرتدين والجماعة بتوع الروم
ونبعت حد لفارس ويفضل ينزر ينزر ينزر لحد ما يخش ياخده منه المملكة. هي كلمة واحدة تخرج الى فارس والبعس اسامة هيخرج. والله لان قرارات ما عندوش ما بيتمناش حتى زكروا عنه انه ما اغتسل من جنابة. وان كان الاسر ده غريب شوية. كان عمر رضي الله عنه يجلس مع اصحابه يوما فاغفى. امير المؤمنين ودي مجالس وقعد فيها رجالة
ده لو عيب لما انت تبقى انا قاعد معك وبعدين اروح اروح مغفل كده. طبعا انت اكيد هتقول لي طب بعد ازنك مش كده؟ عايز تنام شكلك عايز تنام؟ ده اغلب الناس يعني وان كان في بعض الاخوة لا ينظر الى لغة لا بالتثاؤب ولا حتى لو قلت له يعني تقعد تتاوب
والله في بعض اخوانا كده تقعد تتوب قدامه مش بتتوب ان انت عايز تقومه بس غصب عنك يعني. خلاص فعلا هي هو الوقت ده بس اللي عايزين ننامه دلوقتي حزبنا النوم تتوب وهو داخل انت خدت بالك وموضوع كزا وكزا وكزا ويروح داخل الموضوع تتاوب فهمني
ما يبقاش بقى فيه حل اقابلك بقى واتساب اتفضل. برة. فطبعا ده لما يحصل في المجالس بتبقى شكلها مش اللي هو. فلما حدث ذلك من عمر نظروا اليه وقالوا يا امير المؤمنين تنام في المجلس
مش لائق ده فقال عمر وما افعل؟ لو نمت بالليل ضيعت نفسي ولو نمت بالنهار ضيعت الرعية. هو انت ما بتمتش خالص؟ كان نوم واخفاء صاحب الهمة يعرف يعرف يعرف الباب ده بالزات عنده. اليوم الزي قتل فيه عثمان يا اخوانا كان بيعمل ايه؟ طول الليل عطشان طول النهار والليل عطشان
رضي الله عنه هل اتيتم بماء؟ هل اتيتم بماء؟ ما حدش عرف يجيب له ماية. فاغفى يسيرا. قعد كده وركن دماغه شوية كده. وبعدين قام كان على الفجر مش نام من نص الليل للفجر. ما هو كان الطول ده صاحي. وعطشان وتعبان وانت عارف الواحد لما بيصوم يخش في اي مسجد تلاقي اي
تلاقي الناس كده في الصيام تلاقيه في اي حتة راح متلقح. ليه ما ما تعبان وعامل انما ده كان يكابد. عطشان وميت من العطش وآآ عرف زلك عنه حتى قال بعضهم احسست ببرد انامل قلت لا يسبقني الى الحجر احد فزهبت مبكرا. راح في اول الليل كده
فاحسست ببرد انامل بين كتفي. حد بيقول لي بس اتفضل تعال على جنب شوية فازا هو عثمان رضي الله عنه قال فقام بجواري فوالذي نفسي بيده ما زال حتى ختم القرآن كله في ركعة واحدة. ده متعود على مسألة السهر. مسألة
آآ السيما في الانسان سمة حتى الاطفال يعني علي رضي الله عنه لما تحمل الامانة منذ صغره وكان يدل الناس على النبي عليه الصلاة والسلام رغم الخطر كان يدل من
انا واسلم على النبي عليه الصلاة والسلام كان علي رضي الله عنه ينام في فراشه. لما نام في فراش النبي عليه الصلاة والسلام. تقدر بقى تقول لي كان نايم نايم ولا صاحي
ده انا ممكن اتقتل في اي لحزة وهو قال للنبي كده قال يقتلونني يا رسول الله. هيخشوا علي وهيموتوني فقال النبي صلى الله عليه وسلم لا تخشى احدا ما تخافش. ما حدش هيعمل لك حاجة. خلاص بقى يقين مش مش حدش هيعمل لي حاجة. وكانت له حفزة كحفزة رسول تشبه
قفزة رسول الله صلى الله عليه وسلم. يعني هو نايم بياخد نفسه كده فكان يصنعها لهم. فجالوا يبصوا من برة يقول لك لا هو هو البرد هو هو وهو وهو نفس النفس اللي احنا نعرفه
ام محمد بالزبط كدهو ونام في مكاني عشر سنين يقدر يكابد ليلة كاملة. عبدالله بن عباس يبيت عندي. يقول بت عند خالته ميمونة اخز ضجعة من الليل ثم قام رسول الله فقمت معه
الله! ده انت كنت عشر سنين ولا تسع سنين ساعتها. ولا يمكن سبع سنين. قام رسول الله فقمت معه قام يصلي فقام بحذائه يصلي. بصلاة رسول الله عند كل اية يقف على رؤوس الاي وتبقى الطولى يقرأها السورة يقرأها في اطول منها
ويقف معه عبدالله بن عباس الامر ده امر كان كان الناس اه يعني كانوا السلف يربون عيالهم عليه. قيل لبعض العلماء بما ادركت العلم؟ قال بالمصباح والجلوس الى الصباح طول الليل سهران. وقيل لاخر بما ادركت العلم؟ قال بالسفر والسهر والبكور في السحر
بالسفر والسهر وعند السحر ينزل يروح للشيخ عشان يلحق النوبة. قال الخطيب البغدادي رحمه الله قال وافضل المذاكرة مذاكرة الليل وكان جماعة من السلف يفعلون ذلك وكان جماعة منهم يبدأون من العشاء فربما لم يقوموا حتى
اسمعوا اذان الصبح. طول الليل يقعدوا يزاكروا يتزكرون وكان بعض السلف يأتي في الليلة الباردة الشديدة البرودة في كشف ظهره للهواء. ويقول قل النوم لا يأتي مع البرد. طول ما الواحد سقعان ما ينامش. عشان كده كانوا بيذكروا عن السلف الصحابة ومن بعدهم كانوا بيعملوا ايه؟ كانوا اذا
ارادوا قيام الليل يستعينون على السهر بايه؟ ازا كانوا في الصيف يدخلون في بيت مغلق. خش في اوضة واقفل على نفسه فيعرق اللي زيادة ما ينامش. واذا كانوا في الشداد في الشتاء الشديد البرودة يصلي فوق سطح بيته
واللي سقعان ما ينامش. زي بالزبط الانسان الخفيف ده برضو شيء هنتعرض ان شاء الله اليه في مسألة في مسألة اداب طالب العلم انك تنام الاكل ده لازم تعالجه حتى طبيا يقول لك اوعى تنام ابدا وفي بطنك اكل ولا في امعاءك فضلات ابدا
ما تعمل اي حاجة بقى ولزلك تبص تلاقي الناس اللي محافزة على صحتها ما بيتعشاش. يا اما ياكل في اول الليل مسلا لازم يعالج المسألة دي. طول ما انت خفيف
يبقى روحك خفيفة كده ولزلك انت بتجد من نفسك العمل في رمضان بخلاف غيره. كان محمد بن الحسن الشيباني صاحب ابي حنيفة النجيب لا ينام الليل الى قط ما عندوش اللي ما بينامش الليل ده مش بتاعي. وكان عنده الماء يزيل به نومه وكان يقول ان النوم من الحرارة فلابد من دفع
بالماء البارد بل كان يصنع هزا محمد بن حسن الشيباني مع تلميزه النجيب اسد بن الفرات. اسد بن الفرات جمع بين بين جمع بين الفقه الرأي وبين فقه الحديس. فصار محدثا وفقها. ثم جمع بين مزهبين
فكان الرجل ازا زكرت الاحناف يقول لك من اكابر الاحناف وازا زكرت المالكية يقول لك من اكابر المالكية. ولزلك كان مجلسه من اعجب المجالس في الاسلام لانه كان يحضر له الاحناف والمالكية. فاذا تحدث عن مزهب الاحناف نودي عليه من جانب المسجد يقولون اضئ السراج
يرحمك الله. يروح داخل في مزهب المالكية يوضحها يوضحه له. شف هزه الهمة دي جت منين بقى زهب الى محمد ابن الحسن الشيباني وقال له ان الناس يأتونك ان اهل العراق يزاحموننا عليك بالنهار
وقد جئتك من بلاد بعيدة وانا ما جئت الا لطلب العلم. قال اذا فالليل لك. قال فكنت اجلس عنده وبجواره كوب ماء يحدثني فاذا نعست يجعل بعض الماء على يده ثم ينضح في وجهه
يقوم قايم فايق الف بقى كتاب ولا رسالة وقال لك وكان الشيخ قاسيا جدا وكان يفعل كان يرى ان هذا من مصلحته قال محمد بن عبدوس قال عنه ابن اللباد صلى الصبح بوضوء العتمة ثلاثين سنة
تلاتين سنة بوضوء واحد يتوضا العشاء وما يروح الفجر بنفس الوضوء. صح يعني؟ خمسة عشرة سنة من علم يفضل يزاكر طول الليل وخمسة عشرة سنة من عبادة طول الليل بيصلي. وحكى الربيع عن فاطمة بنت الشافعي. قالت اسرجت
قلت لابي في ليلة سبعين مرة. مش باقول لك نايم وهمه معه. الشافعي نايم وبعدين يروح قايم يا فاطمة بنته لبيك ابتي. ولعي الا النور تروحي جايبة السراج وتروحي فاتحاه. يروح قايم وطبعا بقى مستني على
يولع انت عارف عارفين اللمبة الجاز ممكن يكون كان اعنف منها على ما تعمل بقى وتعمر ومش عارف ايه بتاع نص ساعة وهو قاعد مستني. وبعدين يروح قايم يجلس يدون حاجة
ولا يعمل حاجة وينام؟ سبعين مرة. طب انا عايزك بقى تقول لي نام بالليل ايه ده سبعين مرة لو كل مرة بينها وبين التاني ربع ساعة ما يجيش ربع ساعة حتى. ما يجيش ربع ساعة. زكر الحافظ ابن كثير عن محمد بن يوسف الف ربري
قال كان البخاري يستيقز في الليلة الواحدة من نومه فيوقظ السراج ويكتب الفائدة تمر بخاطره. ثم يطفئ سراجه ثم يقوم مرة اخرى واخرى حتى كان يتعدد منه زلك قريبا من عشرين مرة. نايم بيفكر في العلم. قلت لك قبل
كده انا سمعت مرة الشيخ ابو صاق الحويني بيقول الحديث اللي انا ببحس فيه بنام بحلم به. حتى كان ساعتها بيزكر آآ الحديس اللي هو ازا ولغ الكلب في اناء احدكم فكان بيقول انا قلت اما اقوم انام عشان الاقي بقى كلاب في النوم وحاجات بتجري ورايا وكده استيقز على طول
قال عبدالرحمن بن قاسم العتقي المصري وهو من احد اصحاب ما لك صاحب القصة المشهورة ساعة ما ساب مراته برضه مما تكبد عارف ابن قاسم ده قعد مع مراته وقال انا انوي الرحلة الى مالك
فما تريدين ان شئت متعتك وسرحتك. اديكي مهرك واديكي متعتك ومع السلامة وكانت المرأة حبلى وان شئت امسكتك وصبرت. بس انا هروح هخبط لي بتاع عشرين سنة في وشي. رأيك ايه
فقالت المرأة بل اصبر وامكث. والمرأة شف يا اخواننا الست والله العظيم الانسان قد يعجب من ابن قاسم لكن يزيد عجبه من المرأة خد بعضه ومشي وكلمها بالاسلوب الحاد ده يعني ده كلمة واحدة كده. ومع زلك قعدت تربي الواد ولما طلع ابنه اول بقى ما ينشأ
امال فين ابويا اقطع شفت عمل فينا ايه؟ ده سابنا ومشي وهجرنا العلم قال والدراسة قال ولا هو نافع ولا فالح قال ابدا عشان كده والله معلش خدوا ده بين قوسين وقد ابتلينا مع شديد الاسف في هزا الزمان بكسرة الطلاق
بكسرة الطلاق مع الاسف حتى وان طلقتها فينبغي ان يكون هزا الامر دينيا شرعيا ربنا سبحانه وتعالى اراد في الطلاق بالايه؟ بالسعى والغنى. قال وان يتفرقا يغني الله كلا من سعته
جدا. مسألة الطلاق زكرت في القرآن عادي جدا. فاذا حدث الطلاق يبقى في شيء دبلوماسي كده. بشيء يسير بعض بعض مشايخنا كان بيحكي لي عن طلاق امرأته والله العظيم بيقول لي كنت اجلس معها وبنتكلم. طب هنعمل دي؟ لا دي خلاص نسيب دي ماشي حط دي
وتفرقنا على هزا الامر قلت له دي دي امرأة ما تتسابش يا شيخنا دي ترد. قال لي هاردها. هاردها اجيبها على فعلا امرأة عجيبة جدا فده ده نموزج بس نادر جدا. المفروض يبقى الامر بالشكل ده شف قعد معه اطلقك ولا نعمل ايه ولا نمشي؟ حاضر. خلاص مشيت نقعد بقى
نحافز على ديننا يطلع الولد؟ ايوا يا ابني ابوك كويس جدا. لكن يا ابني فيه حاجة في شريعتها اسمها طلاق وعادي. ممكن الانسان ما نأتلفش في الروح. مش معنى زلك ان ابوك
وحش مش عاوزاك ان انا وحشة ييجي اليوم اللي اللي حييجي فيه يزوره تبعتيه له. يزوره. وتيسري عليه العقبات. مش بقى خلاص طلقنا الان مما المرء من المشاكل تقول له لأ ده احنا عايزين كانوا بينزلوا يجيبوا الهدوم من الموسكي. النهاردة بقى لازم نروح نجيبها من آآ المهندسين ولا وسط البلد
عشان نجيب نجيب للعيل طقمين ولا حاجة ندفع لنا الف جنيه. ليه؟ مش اتجوز علي؟ مش عمل يبقى معه يبقى لازم نعمله وكلام بيسمع وممكن تلاقي المرأة بتسألك تسألك تقول لك كده وهي بتتكلم تقول كأن هزا قانون. لأ ده مش في دينا. علمت سودة بنت
رضي الله عنها ان رسول الله صلى الله عليه وسلم اراد ان يطلقها بل في رواية انه قال لها يا سودة اما شعرت قد طلقتك شوف الكلام ده يا سودة مش واخدة بالك انا طلقت خلاص
قالت فقعدت له على طريقه قعدت استناه فلما عاد قلت يا رسول الله امسكني وقد وهبت يومي لعائشة. قد تكون مسلا كبرت سني ولا حاجة شف نقت ايه عائشة واحب الناس اليه وتبقى عندها يومين
فامسكها النبي عليه الصلاة والسلام. الامور دي تتعالج كده. المهم ان عبدالرحمن بن قاسم ساب مراته ومشي ورضيت ونشأت الولد على تعظيم ابيه قال عبدالرحمن بن قاسم فما كنت عند مالك يوما بعد عشرين سنة. طب هو الراجل ده ما كانش بيحفز ؟ لأ كان بياخد العلم في تلات سنين
ويقعد سبعتاشر سنة ينظر الى سمت مالك وهديه ودله وهو يفتي وده اللي مش هتلاقيه على الكمبيوتر. وانت قاعد تمسك السلاسل العلمية وتتشرح وتسمع الشرايط. لا لا لازم تلقى الشيوخ. عشان كده من اداب طالب العلم اللي حتمر معنا
زي شيوخ لازم تشوفه بعينك. وتجالسه وعلى كسرة ملازمتك له على كثرة تهزيبك كان قاعد عند الامام مالك قال فجاء وفد من مصر. اهو ده راجل انا عايزك تحفز اسمه لان ده فخرنا. مصري اهو. فجاء وفد من مصر
فقام شاب منهم ملثم عامل العمة كده وراميه على بقه كده. ثم قال طبعا ملسم دي يعني تدلك على ايه؟ على انه لسه في السفر حتى ما اغتسلش السفر والعفرة وبتاع بيكونوا حاطين البتاع ده على بقهم العدبة بتاعة العمة حتى ما روحش واغتسل ولبس وبسرعة جري يعني كانت امه
ربيه على الشوق لابيه كمان. فانطلق الى حلقة مالك فسلم عليه. الله! ده كمان عارف الادب. بيسلم على الشيخ الاول سلم على مالك ثم قال فيكم القصر بن محمد فيكم عبدالرحمن ابن قاسم موجود عندكم
قال فقلت له انا وانا ما اعرفوش طبعا وسايبه وهو لسه في بطن امه. قلت انا قال فجاء وقبل بين عيني وقال جزاك الله عنا عني خيرا فشممت منه رائحة الولد. عاطفة الوالد بقى. فلما فصلت العير قال ابوهم اني لاجد
يوسف العاطفة دي فايه فشممت منه رائحة الولد فاذا هو ابني فاعتنقته. شف ضحى الموقف ده تقدر عليه انت يقدر عليه اهل زمانا. انا مش عايز بس يعني آآ كنت اتمنى ولا زلت برضه احنا بنقول للاخوة اجمعوا سير مشايخنا. ما تضيعهمش
في وسطينا. لما لما زكر الشيخ الحويني حفزه الله سفرته الى الشيخ الالباني. قال ايه؟ قال كانت زوجتي لسه واضعة امبارح امبارح الولد ده امبارح بس يعني لسة ما شبعتش منه مستنيينه بقى هي وضعت امبارح وكان السفر النهاردة سابها في نفاسها
لوحدها في غربتها وطلع سافر طب وقلبك والحنين وكل ده يطوى لطلب العلم. فانظر اليه كيف فعل الله به. يقول ابن قاسم انخط بباب ما لك سبع عشرة ده زنى ما بعت فيها ولا اشتريت شيئا الا ما اردت من علم مالك. لما ابيع ولا بشتري عايز مالك بس
حكى النووي رحمه الله عن شيخه اسحاق بن عيسى المرادي. قال سمعت الشيخ عبدالعظيم من العظيم ده مين عبد العظيم ده يا ضحك؟ وقل انا بسألك قل عبدالعزيم المنزلي. طب تعالي المنزلي طيب قل الله اعلم برضو
اصل الواد احمد ده لما يتأدب قوي يتأدب خالص يسكت خالص. ولما يلامض يخليني عايز اسيب الجامع وامشي. عبدالعاطي المنزلي بتاع الترغيب والترهيب. شف بيقول ايه بقى عنه؟ يقول ايه؟ قال كتبت بيدي تسعين مجلدا. وكتبت سبعمائة جزء
كل ذلك في علوم الحديس من تصنيف غيري بينسخه يعني. قال قال النووي رحمه الله قال شيخنا ولم ارى ولم اسمع احدا اكثر اجتهادا منه في الاشتغال كان دائم الاشتغال في الليل والنهار. وجاورته في المدرسة يعني بالقاهرة. بيتي فوق بيت
اثني عشر سنة. فلم استيقظ في ليلة من الليالي في ساعة من ساعات الليل الا وجدت ضوء السراج في بيته وهو مشتغل بالعلم. وحتى كان في حال الاكل والكتاب والكتب عنده يشتغل فيها. وهو
بياكل يبص في الكتب. اربطك بقى بحد من من المعاصرين. كتاب علو الهمة بتاع الشيخ العفاني كان مجلد لا مش سبعة اربعتاشر دلوقتي فحد سأل الشيخ كده قال له يا شيخنا انت الفته ازاي
كتاب جامع حاجة انت عملته ازاي؟ قال له والله العزيم كنت اكل والكتاب جنبي قاعد ابص فيه. اهو ده من المعاصرين اهو عشان ما اكلموش تقول اصل ده هؤلاء دي حضارة بادت وقوم قد آآ لا ده انا عايش معك اهو بيدب في الارض آآ بين يديك آآ تلاقي الدرس بتاعه موجود في المسجد
بتاع المسكن بتاع عباد الرحمن قال النووي رحمه الله في طلبه للعلم وبقيت سنتين لم اضع جنبي على الارض. سنتين اربعة شهر بينام قاعد النووي مات عنده كم سنة؟ تمانية واربعين سنة في الحدود دي
لأ ده اللي مات عنده تلاتين سنة ده في سيبويه. مات عنده حاجة وآآ واربعين سنة. تعرفوا يا اخوانا النووي ده سمعت بعض اهل للعلم يقول لو اراد ان يكون له مذهب خاص لكان. غير انه كان يحترم الشافعي. فكان يدين بمذهبه. والرجل ده شيء معلوم
قال ابن كثير في ترجمته والف كتاب المجموع وذكر في مقدمته انه اراد ان يجعله كتابا جامعا لكل الفروع. من حديث وفقه ولغة وتراجم واسماء رجال الى غير هذا قال ابن كسير ولم يتمه بل بلغ الى بعض ابواب الربا ولو اتمه ربما صفا له ذلك. لو خلص الكتاب كان ممكن يبقى الكتاب ده فعلا بتاع
كل حاجة وما حدش يكتب تاني في الفقه بعد النووي. بسبب ايه ؟ بسبب التعب والنصب. سنتين قاعد على حيله نربطه بالواقع وقلت لك قبل كده الواقع ده حدثت عن بعض خاصة الشيخ اسامة عبدالعظيم. حفظه الله وشفاه الله وعافاه. قال ايه؟ قال كان
الشيخ في مراحل طلبه ينام قاعدا بل انا حضرت خطبة له وكان معي بعض اصحابي فرأيته ينام وهو جالس دخل المسجد قدام عيني دخل المسجد عينه كلها نوم قاعد كده وبيردد الخطبة بيراجع كده بيتمتم كده. وهو بيتمتم كده بينام. ومع زلك يسمع اسئلة الناس. فيه حد بيجي يسأله وبيجاوب
قبل ما يطلع المنبر سم حدسني صاحبي وانا كنت غفلت عنه وده خطأ طبعا لكن انا كنت رايح اصلا عشان اشوف الكلام ده. فلما غفلت عنه شيئا حدسني صاحبي اللي كان معي قال لي الشيخ نام وزاد نومه قوي يعني غفل اوي كده. فبعت حد من اللي جنبه جاب له كوباية ماية راح
في العمة قال لاقيت المية نازلة كده مصرة على خده كده ففاء. انتم عارفين يا اخوانا طلع سمع خطبة سمعها تسميعا. انا بقيت مستعجب دي تتحضر ازاي دي دي ما تتحفزش كلام وعزي نسر جلالة نسر وعند كل مقطع يفصل بقوله الا ويحك يا نفس ويروح ينشئ
تجعل تقعد شوية كده بتاع عشر دقايق يسجع الا ويحك يا نفس وينشئ سجعا. حافزها ازاي؟ يمدك الله عز وجل. اخيرا قال العلامة ابو الفضل شهاب الدين السيد محمود الالوسي البغدادي رحمه الله. واصفا حاله اثناء مدارسته تفسير القرآن العظيم قبل ان يبلغ سن العشرين سنة. كان
تحت العشرين وهو في الوضع ده. شف بيقول ايه؟ يقول واني ولله تعالى ولله تعالى المنة. مزميطة عني التمائم وانيطت على رأس العمائم ما كنتش صبي يعني دفعوني لطلب العلم. لم ازل متطلبا لاستكشاف سره المكتوم اللي هو ايه؟ القرآن
مترقبا لارتشاف رحيقه المختوم طالما فرقت نومي لجمع شوارده وفارقت قومي لوصال خرائده الخريطة المرأة الحلوة الطيبة عشان كده تلاقي خريدة القصر. يعني ايه الجارية الجميلة في القصر يعني؟ فلو رأيتني وانا اصافح
والجبين صفحات الكتاب من السهر واطالع ان اعوز الشمع يوما على نور القمر في كثير من ليالي الشهر مسالي ازاك يرفلون في مطارف الله ويرفلون في ميادين الزهو ويؤثرون مسرات الاشباح على لزات الارواح
ويهبون نفائس الاوقات لنهب خسائس الشهوات. وانا مع حداثة سني وضيق عطني. لا تغرني حالهم ولا تغيرني افعالهم. بيقول كنت بسهر طول الليل لحد ما اصافح اسلم على الكتاب بجبيني. ليه؟ بينام يفضل ينام ينام ينام
لحد ما يروح رازع في الكتاب يروح قايم فايق ينام ينام ينام يروح لحد ما يروح رازع في الكتاب الوقت قليل على تحصيل نهمتك من العلم ان كنت ان كانت لك نهما. عايز تبلغ فيه كده الى الشؤو ان كانت لها لك
اه نهما اخيرا قال بعض مشايخنا وقد حدثني ولده بذلك قال قال لي ابي يا بني ان الليل ليضيع لا يضيع اما ان تقطعه في عبادة واما ان تقطعه في في آآ في طلب العلم
ولكن لا ينبغي ان يضيع. وقد مر عليك كلام الخطيب البغدادي وان شاء الله نذكره في خير اوقات الطلب وافضل اوقات الطلب. فذكر انه في السحر او في هذا الليل
حينما يهدأ الناس ويجتمع الفكر وبعضهم يربط ذلك بالقمر وعملية المد والجزر في الدم بس انا مش عايز اعكر على مجالس السلف بالكلام حديث انتم اعرف به مني. اسأل الله عز وجل ان يجعلني واياكم ممن اذا دعي بادر واذا نهي انتهى وعقل مسواه فهدى لنفسه. وصلى الله وسلم
وبارك على سيدنا محمد والحمد لله رب العالمين. العقد بتاع محمد فين فين محمد؟ محمد ووليه والشيخ وليد والاخوة يشهدون اقدر ان فيه آآ فيه اجر وثواب. تعال يا شيخ وليد اعقد لاخيك
طب ناخد لنا سؤالين على محمد ييجي ولا محمد صرف نزر ولا ايه؟ ليكون ادرك دلوقتي ما احنا قلنا لك من زمان ابي لا يحب معاملة اقاربي لامي احبك الذي احبتني من اجله. وازا وجدني جالس مع خالتي يمنعني بحجة
اه باي حجة وان لم يجد حجة يوافق وهو كاره لزلك مع العلم انه يحب بعضهم ولا يمنعني من وصلهم. فكيف اتصرف؟ لا بر اهلك وروح لخالتك ومع زلك راعي اباك. اجمع كده بين الاتنين عشان لا تقطع الرحم. لو كانوا
اوي يروح من وراه. رح من وراه وخلاص قرأت ترجمة الشيخ عطاء لكم على الموقع ومع زلك لا استطيع اني اصل الى هذه الترجمة. لا الترجمة موجودة على الموقف موجودة على موقع الشيخ نفسه
انما هو الكتاب في الحقيقة ما بقناش بقى نطبعه احنا قلنا كانت لوثة وبطلنا نكتب خلاص هل الفراعنة عليكم السلام ورحمة الله وبركاته هم اتباع فرعون؟ لأ اصل كلمة فرعون دول اللي هو الزي كان يحكم مصر. هو بصوا يا اخوانا اللي هيطلع
يطلع اللي هيقعد يقعد ما يقفش. احنا بنجاوب على سؤالين لحد ما الشيخ وليد ييجي انت جيت اه لا مؤاخزة يا شيخ وليد عليك. تفضل شوية بعد الشفاء. الراجل اللي كان اللي كان يملك مصر قديما كان له لقب ولا يملك الحبشة له
واللي يملك آآ مكة له لقب. اللي يملك مكة اسمه الشريف واللي يملك مصر اسمه فرعون واللي يملك الحق بس هو مش يعني مش هو فرعون يعني فرعون موسى؟ ما اسموش فرعون اسمه الوليد. انما عايز ايه يا عصام بس؟ عايز ايه يا عصام؟ ما انا اجيبه لك معي انا. الله يبارك لك
خلاص دي القاب اللي يمسك الحبشة اسمه النجاشي مثلا طيب احنا بقى احنا ما لناش دعوة بالفراعنة. الفراعنة دول كانوا يا جماعة مش على الاسلام. اخر واحد زكره في بتاع الابحاس اللي عندهم دول قال ده هو
هو مش عارف قال لك انا انا ازن ان فيه الكون اله ولا حاجة. ده مش عارف كنت توت عنخ امون ولا منقرع ولا حاجة من الجماعة مين اخناتون بقى ما كنش اخناتون. محمد طلب مني ان انا انصحه في الزواج خد يا اخي. فانا عايز اقول كلمة على
جاية لحد ما الشيخ وليد بقى يعقد ان شاء الله آآ انا عايز بس اقول لك حاجتين يا اخ محمد. اياك والمعصية والزواج على التأبيد بس اتنين اهم اتنين بس. المعصية قال محمد ابن يحيى الزهلي
لو دخلت الشيخ الامام مسلم ده كان يقول لو كانت المعصية ببيت في الجنة لافسدته الجنة اللي ما فيهاش فساد افسدته فما بالك بالدنيا؟ اياك والمعصية ليبنى البيت من اول يوم على التقوى. ننظر الى تقول لها كده
من اول يوم نحن سنحتكم الى الله عز وجل والى رسوله صلى الله عليه وسلم لمن ينزر هزا من اهل العلم. نتفق على العلماء والله مسألة كزا كزا اختلفنا فيها نسأل العلماء ايه الحل يمشي كلامهم على رقبتنا انا وانت
ينشأ البيت قال النبي صلى الله عليه وسلم كما في صحيح مسلم. يرحم الله رجلا قام من الليل فايه؟ فايقظ اهله فان ابت ده البيت ده شركة. ان انا انا وهي ناخد بايدين بعض ونقوم نطيع الله عز وجل. مش قضية ان احنا ان
ان البيت هو عبارة عن رجل لاقى امرأة وعيال والمسألة تبقى صورة هلامية كده ما لهاش اي جوهر؟ لأ. ومن اراد ان يدفع هذه الامة الى الامام فلينشيء ثغر يسمى بيت. ينشئ ثغرا يسمى بيتا
يطلع بيت ليه فيه عيال وفيه اولاد آآ انتم عارفين المرأة العجوز بتاعة اليهود وزيرة الخارجية بتاعة اليهود اللي كانت قديما اسمها ايه؟ بلدان ايه؟ عارفين الست دي كانت ازا ولد مولود للفلسطينيين كانت تصرخ تقف كده وتروح راقعة بالصوت
ليه؟ فيه واحد طلع ده هيكمل المسيرة اصل هم هي عارفة اللي بيطلعوه مش بيطلعوه مسلا واحد دماغه اقرب الينا من قوم وبني جلدته زي ما احنا عندنا بعض الناس دلوقتي تلاقي دماغه امريكاني. دماغه مش مش معدولة يعني. لأ هو هي عارفة هيطلعوه ازاي هيطلعوه ده
له طريقه. فده هيبقى عقبة تاني في وشي كانت تصرخ ربما كانت صرخت. فاياك والمعصية ليكن بيتك ثغرا. لهذه الامة ثم واياك ان ان واياك ان تغرق السفينة من قبلك. قال النبي صلى الله عليه وسلم آآ مثل القائم على حدود الله والواقع فيها
مثل قوم استهموا سفينة فكان بعضهم اعلاها وبعضهم اسفلها فكان الذين في اسفلها اذا ارادوا الماء مروا على الذين هم في اعلاه فقالوا لو اننا خرقنا في نصيبنا خرقا اهو ده بيتك اهو. بعد كده البنت اللي نازلة متبرجة بسببك بعد كده الافكار السيئة بسببك
لا تخرق في هذه السفينة خرقا فتغرق ونغرق معك جميعا. ليكن بيتك صغرا واياك والمعصية ثم النصيحة لاخي محمد محمد ده انا بحبه عشرة قديمة. من ايام بقى مسجد سوق الحمام بتاع السيدة جزاه الله خيرا. فانا عايز اقول له يا محمد
الزواج على التأبيد فكذلك الاصلاح على التأبيد. احنا بنقول الكلام ده لنا كلنا بقى. لما جينا مضينا العقد العقد الصحيح عند اهل السنة الذي لا يوقد بزمن ليس هو الا عند مخالفي الشيعة والروافض الجماعة الضلال دول
انما اللي الزواج السني على التأبيد. عارفين على التأبيد يعني ايه؟ يعني تأبيدة. يعني انا هقعد اه على طول طول عمري انا ناوي ان انا اتجوزك دلوقتي لحد ما اموت. طب حصل بقى حاجة في السكة مش قضية بس المهم ده يكون آآ دي النية وانا آآ بعقد مش نيتي
راح اتجوزها وبعدين شوية وام مطلقها والا فحتى لو كانت هزه نية بعض اهل العلم يقول ان العقد يفسد. وان كانت صحيحة انها ازا كانت نية لا يفسد لانه ممكن يغير نيته
لكن اقصد اقول ان العقد السني مبني على التأبيد. طب ازا كنت عارف انك هتعيش معي طول عمرك عايز تصلحها في اسبوعين ليه؟ ما انت هتلاقي فيها اخطاء. هتلاقي فيها حاجات مش عجباك. مسلا مش موافقة لطباعك. طب عايز تصلحها في سنة ليه
ما انت ناوي تعيش معها ستين سنة. او الى ان يعني يقبضكما الله عز وجل ايه اللي مخليك على مهل؟ وينبغي ان يعرف ان للمرأة هماتها وينبغي ان تعرف المرأة انه ربما كان للرجل هنات ايضا. يتحمل بعضنا بعض
انت عارف الحديس لما زهب آآ بعض بعض الصحابة قالوا نصلح بين فلان وفلانة حصل بينهم آآ مشاجرة. راحوا البيت لقوهم اتصالحوا المشكلة ما بتخرجش برة البيت لان فيه تفاهم ابتداء بينا وبين بعضنا. فيه تفاهم حتى قلت لك شف حتى آآ لما زكرت لك الشيخ حتى حينما انفصل
صلاة كان بالتفاهم ايضا. في مسند ابي يعلى بسند صحيح قالت عائشة رضي الله عنها للنبي عليه الصلاة والسلام انت الذي تزعم انك نبي زعلت منه زعلة كده فقالت له انت الذي تزعم انك نبي عمل ايه بقى النبي عليه الصلاة والسلام؟ فنظر اليها وابتسم. وسكت
انا اقول زلك بضابط بس عشان برضه الكلام ده لازم يكون له ضابط ان هزا لم يحدس مع غير عائشة. قال عائشة بس. ليه؟ هي نفسها رضي الله عنها كانت
تقول فاقدروا للجارية حديثة السن قدرها. كان بيسيبني العب بالعرايس اصل انا كنت صغيرة في السن. فهزا لا يكون هزا الكلام منا تجري للمرأة على ان تستقبل زوجها بسوء انما افرض كده في مرة اتغاظت ولا عملت وقالت كلمة مسلا كده مش ولابد مسلا
خلاص كانك ما سمعتش. مثلا او ربما تعالج في بعض المشاكل ربما تعالج بابتسامة لا اقول ان يترك الرجل للمرأة لان المرأة عندها طغيان ممكن لكن اقول ايه؟ ان الرجل يراود المرأة
يروض المرأة واحدة واحدة بهدوء ازا كان الزواج على التأبيد فينبغي ان تتحمل الحافظ ابن حجر بيزكر الواقعة دي اللي هقولها لك واقعة بشعة جدا حصلت تلات مرات انا كنت مفكرها مرة واحدة بس. ان زينب رضي الله عنها ارسلت باناء فيه طعام في يوم عائشة. وكان رسول الله
مع اصحابه. شف بقى ما انا قاعد انا وانت في الصالون كده. وشوية اخوة وبعدين دخل اناء من عند الزوجة التانية. حلة فيها اكل وكان في يد خادم عند عائشة صفود
واحدة من اللي بتخدم عائشة قاعدة معها جارية واقفة جنبها معها حتة حديدة كده فعائشة رضي الله عنها انت باعتة اكل في يومي يعني عايزة مسلا تقولي لي انا هاخد مناظرة ولا ايه بين اكلي واكلك؟ استشاطت غضبا وغلت مراجل الغيرة
في قلبها راحت واخدة السفوت ناحية الحديدة دي وطاخ على الطبق كسرته نصين طب انا والله العزيم عارف انا هقول لك حاجة عن نفسي وما بقدرش احط نفسي في المقام ده خالص. لان لو حدس ادنى من كده طالق بعدم
النجوم. ده بعد ما اكون كسرتها يعني. مش ممكن الانسان عارف النبي صلى الله عليه وسلم نزر اليها ثم نظر لاصحابه وقال غرت امكم بس. بس انا برضه عايز اقول ده باعتبار باعتبار ايه ده يا اخوانا؟ عائشة
عائشة لها انما ده الكلام حفصة رضي الله عنها بتراجع معه كده في اية فانتهرها رسول الله راح شخط فيها اه لان انت سنك مش كده انما السيدة عائشة كان لها فالانسان انا عايز اقول بس في في النهاية ان الانسان ينبغي ان يكون له مع امرأته اه هزا ازا كان
تواجه على التأبيد يبقى العلاج على التأبيد. واحدة واحدة وتأنى ربما يعالج الانسان من امرأته تنام كثيرا. تلهو كثيرا فى شئ معين وبعدين عائز اقول لك على حاجة فيها عشان ما بتتصلحش. يعني مسلا من المشاكل اللي انا عاصرتها واتحكت ان ان في واحد زعلان جدا من مراته. في ايه؟ قال دايما بتحط
اكل على النار لازم يحصل للشياط في بعضه. يعني حلة الرز لازم يشيط بعضه. آآ يعني اللي هو قعر الحلة يعني. البطاطس لازم يشيط لنا لو هنعمل تلات قصاد تشيل طاسة مسلا. طب ده بيحصل من ايه يعني البوتاجاز بتاعكم جامد شوية ولا حاجة النار؟ قال لك لا بتحط العجلة على النار وتخش تقعد جوة. وبعدين تروح قايمة تاني
تبص على الاكل يحصل الموضوع ده. طب نبهت اه نبهت ووطيت البتاعة ومسكت الفونيا بتاعة البوتاجاز ضيقتها وعملت جبت لها باجور البيت ولع عملت البتاع من غير سبرتو السقف حصل له جاب باجور فعلا. السقف حصل فيه عشان
بلباجور جنبها يعني خلاص هزا الامر اقبلها على ما هي عليه. ازاي اقبلها على ما هي؟ عند الحديث ان المرأة خلقت من ضلع وان اعوج الضلع اعلاه. فهمت؟ قل فهمت. وان
عاوز الضلع اعلاه. فان زهبت تقيمه كسرته. وان تركته ظل على عوج. قال النبي ايه بقى؟ قال فاستمتعوا بهن آآ على عوج معلش ممكن يبقى فيه دي فاستمتعوا بهن على عوج. فنسأل الله عز وجل ان يبارك للعروسين وان يبارك
عليهما وان يجمع بينهما في خير واشهدوا العقد فان فيه اجر